Jan Bok

Jan Bok, nim. Johannes (Hans abo Hanns) Bock, łat. Johannes Bocatius (roź. 25. decembra 1569 we Wětošowje; wum. 12. nowembra 1621 w Uherskim Broźe) jo był dolnoserbski humanist, politikaŕ, pedagog a basnikaŕ.

Wón jo se w lěśe 1569 ako syn pśekupca a šołty Pětša Boka z Wětošowa naroźiłPeter Kunze, Serby w Dolnej Łužycy, Podstupim 2001, b. 26.. Jo studěrował w Drježdźanach, pón teke we Wittenbergu, źož jogo wucabnik jo był Serb a kurwjerchojski gójc Kaspar Peuker.

Jan Bok jo źěłał mjazy drugim w Prešowje a w Košicach, źož wót lěta 1599 jo nawjedował ewangelsku šulu. Jo źěłał teke ako politikaŕ a diplomat za hungorskego groba Stephana Bocskai. 

Wón jo napisał wěcej ako 40 literariskich źěłow. Ako basnikaŕ jo Bok dojśpił taku cesć a pśipoznaśe, až habsburski kejžor Rudolf II. jo go z titelom poeta laureatus caesareus pócesćił. 

 Publikacije 
1599: Hungaridos libri poematum V, Bardejov
1611: Olumpias cerceraria. Andächtige schöne geistliche Lieder, im Gefängnis, mancherlei Not, Kreuz, Elend und Anliegen tröstlich zu singen, Košice

 Žrědła 

 Literatura 
Peter Kunze, Serby w Dolnej Łužycy, Podstupim 2001.
 Frido Mětšk: Bok, Jan, [w:] Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow, Budyšyn 1984, b. 62-63.
 Podstupimske pśinoski k Sorabistice, z. 1: Johannes  Bocatius   (Jan   Bok)   -   ein  wendischer   Europäer  aus  Vetschau (zwězk dostupny how).

Kategorija:Roź. 1569
Kategorija:Wum. 1621
Kategorija:Wósoba (Dolna Łužyca)
Kategorija:Serb
Kategorija:Politikaŕ
Kategorija:Wucabnik
Kategorija:Spisowaśel
Kategorija:Muž